የመለስ የቴክኖሊጂና የምርምር ማዕከል ሊቋቋም
አዲስ አበባ፤ ነሐሴ 25/2005 (ዋኢማ) – በጄነራል ዊንጌት ፖሊ ቴክኒክ ኮሌጅ ከ20 ሚሊዮን ብር በላይ በሆነ ወጪ የመለስ የቴክኖሊጂና የምርምር ማዕከል ለመገንባት የመሰረት ድንጋይ ተጣለ፡፡የመታሰቢያ ማዕከሉ በቴክኒክና ቴክኖሎጂ ዘርፍ ምርምርና ጥናት ለማድረግና ታላቁ መሪ መለስ ዜናዊ በህይወት ዘመናቸው የሰሯቸውን ስራዎች ለትውልድ ለማስተላለፍ  ይውላል ተብሏል፡፡የመለስ  ፋውንዴሽን ሊቀመንበር ወ/ሮ አዜብ መስፍን ማእከሉ መለስ በተማረበት ትምህርት ቤት መገንባቱ ስራዎቹ ለቀጣይ  ትውልድ እንዲተላለፉ በማድረግ ተማሪዎች አርአያውን ተከትለው ውጤታማ ስራ እንዲሰሩ ያግዛል ብለዋል፡፡የአዲስ  አበባ ከተማ አስተዳደር ከንቲባ አቶ ድሪባ ኩማ በበኩላቸው የታላቁ መሪ መለስ ዜናዊ የምርምር ስራዎች ለቀጣይ  ትውልድ እንዲተላለፉና ሀገሪቱ ከባለዕራዩ መሪ አስተምህሮ ተጠቃሚ እንድትሆን ተመሳሳይ የምርምር ማዕከላት ግንባታ  ተጠናክሮ መቀጠል እንዳለበት ገልፀው የከተማ አስተዳደሩ ለማዕከሉ ግንባታ አስፈላጊው  ድጋፍ ያደርጋል ብለዋል፡፡የጄኔራል  ዊንጌት ፖሊ ቴክኒክ ኮሌጅ ዲን አቶ ጥበቡ ለታ ባለራዕዩ መሪ ለአገራችንና ለአህጉራችን ከዚያም አልፎ የዓለማችን  ኩራት መሆን የቻሉበት ዋናው ምክንያት ከልጅነት እስከ አውቀት ትጉህ ተማሪ አንባቢ፣ ፀሃፊና አስተማሪ በመሆናቸው  እንደሆነ ገልፀው በእውቀት ያዳበሯቸውን ጽሁፎች፣ ጥናቶና ምርምሮች ሳይሸራረፉና ሳይበረዙ ትውልድ በቅብብሎሽ  እንዲጠቀምባቸው ያሉትን መረጃዎች በአንድ ማዕከል ስር ማሰባሰብ ተገቢ ነው ብለዋል ፡፡ታላቁን መሪ  መለስ ዜናዊ በአሁኑ ፖሊ ቴክኒክ ኮሌጅ የቀድሞ የጀነራል ዊንጌት ት/ቤትከ9ኛ እስከ 12ኛ ክፍል መማራቸውንና   በትምህርት አቀባበላቸው የላቀ ውጤት በማስመዝገባቸው ከግርማዊ ቀዳማዊ ኃይለስላሴ  በወርቅ ጽሁፍ የተፃፈ የእጅ  ስዓት ተሸልመው እንደነበር ኮሌጁ ገልጿዋል፡፡የማዕከሉ ህንጻ የሚገነባው የታላቁን መሪ የትግል ሂደት  በሚያሳይ ቅርጽ ሲሆን  ባለሁለት ፎቅና በውስጡም ቤተ-መጽሀፍት፣ የምርምር፣ ኢንፎርሜሽን ቴክኖሎጂ፣ የፎቶ ጋለሪ  እና ሌሎች ክፍሎች እንደሚይዝ  በስነስርዓቱ ላይ ተነግሯል፡፡እንደ ኢሬቴድ ዘገባ ኮሌጁ በአንድ አመት ይጠናቀቃ